Na temelju članka 36. Zakona o poljoprivredi (“Narodne Novine” broj 118/18, 42/20, 127/20, 52/21 i 152/22), članka 29. Statuta Općine Cerna („Službeni vjesnik“ Vukovarsko-srijemske županije 13/09, 2/13, 24/14, 8/18 i 4/21) i članka 84. Poslovnika Općinskog vijeća (Službeni vjesnik Vukovarsko-srijemske županije 13/09, 2/13, 8/18 i 2/22) Općinsko vijeće na svojoj 27. sjednici održanoj dana 28. studenog 2024. donijelo je:

PROGRAM POTPORA POLJOPRIVREDI NA PODRUČJU

OPĆINE CERNA U 2025. GODINI
Članak 1.

Ovim Programom utvrđuju se aktivnost/i u poljoprivredi za koje će Općina Cerna u 2025. godini dodjeljivati subvencije poljoprivrednicima. 

Subvencije podrazumijevaju dodjelu bespovratnih novčanih sredstava iz Proračuna Općine Cerna u 2025. godini.

Članak 2.

Općina Cerna ovom mjerom će subvencionirati kamatne stope poljoprivrednika sa područja JLS-a u proljetno-jesenskoj sjetvi.

Članka 3.

Pravo na subvenciju imaju poljoprivrednici čije se poljoprivredne površine nalaze na području Općine Cerna. 

Članak 4.

Ukupni iznos sredstava koji će biti isplaćen iznosi 9.961,17 €, odnosno 1% kamate na  kreditni potencijal. Iznos predviđen u Proračunu Općine Cerna za 2025. godinu iznosi 10.000,00 €.

Članak  5.

Općina Cerna objavit će Javni poziv za dodjelu sredstava iz ovog Programa putem službene internetske stranice.

Članak  6.

Program stupa na snagu osmog dana od dana objave u «Službenom vjesniku» Vukovarsko-srijemske županije, a primjenjuje se od 01. 01. 2025. godine.

